заместникът се избира в съответствие с член 307, параграфи 3 и 4 от настоящото споразумение.
 17.
 Когато някоя страна прецени, че даден арбитър не спазва изискванията на кодекса за поведение, поради което следва да бъде заменен, тази страна следва да уведоми другата страна в срок от 15 дни от датата, на която са ѝ станали известни обстоятелствата, свидетелстващи за нарушение на кодекса за поведение от страна на арбитъра.
 18.
 а)
 Когато някоя страна прецени, че даден арбитър, който не е председателят, не спазва изискванията на кодекса за поведение, страните се консултират помежду си и, ако се споразумеят за това, заменят арбитъра, като избират на негово място друг арбитър съгласно процедурата, предвидена в член 307, параграфи 3 и 4 от настоящото споразумение.
 б)
 Ако страните по споразумението не постигнат съгласие относно необходимостта от смяна на даден арбитър, всяка от страните по споразумението може да поиска въпросът да бъде отнесен до председателя на арбитражния комитет, който взема окончателното решение.
 в)
 Ако по повод на подобно искане председателят установи, че даден арбитър не спазва изискванията на кодекса за поведение, той избира чрез жребий нов арбитър от посочения в член 323, параграф 1 от настоящото споразумение списък с лица, в който е фигурирал и първоначалният арбитър. Ако първоначалният арбитър е избран от страните по настоящото споразумение в съответствие с член 307, параграф 2 от настоящото споразумение, заместникът се избира чрез жребий от списъка с лица, които са били предложени от страната ищец и страната ответник съгласно член 323, параграф 1 от настоящото споразумение. Изборът на новия арбитър се извършва в присъствието на страните по споразумението в срок от пет дни от датата на подаване на искането до председателя на арбитражния комитет.
 19.
 а)
 Когато дадена страна по споразумението прецени, че председателят на арбитражния комитет не спазва изискванията на кодекса за поведение, страните по споразумението се консултират помежду си и, ако се споразумеят за това, заменят председателя, като избират на негово място друг председател съгласно процедурата, предвидена в член 307, параграфи 3 и 4 от настоящото споразумение.
 б)
 Ако страните по споразумението не постигнат съгласие относно необходимостта от замяна на председателя, която и да е страна по споразумението може да поиска въпросът да бъде отнесен до някой от останалите членове от списъка с лица, избрани да действат като председатели съгласно член 323, параграф 1 от настоящото споразумение. Неговото име се изтегля чрез жребий, в присъствието на страните, от председателя на Комитета по търговията или упълномощен от председателя на този комитет представител. Решението на това лице относно необходимостта от замяна на председателя е окончателно.
 в)
 Ако това лице установи, че първоначалният председател не спазва изискванията на кодекса за поведение, то избира чрез жребий нов председател от посочения в член 323, параграф 1 от настоящото споразумение списък с останалите лица, които могат да действат като председатели. В този случай изборът на новия председател се извършва в присъствието на страните по споразумението в срок от пет дни от датата на подаване на искането, посочено в настоящия параграф.
 20.
 Процедурата пред арбитражния комитет се спира, докато траят процедурите, предвидени